**Referat fra fællesmødet mellem Forældrerådet og Skolebestyrelsen
ved Synscenter Refsnæs**

**d. 7. oktober 2015 kl. 16.30 – 18.00 i mødelokale Øst 2**

**Deltagere:** Berit Houmølle, Susanne Tina Johansen, Ellen Lande, Lisbeth Abildgaard, Anne Anyaogu, Sonja Larsen, Søs Christensen og Carina Rasmussen

**Referent:** Rie Christensen

Der afsluttes med smørrebrød.

1. **Status på Synscenter Refsnæs – orientering og drøftelse**

**1.a Prognose ift. Elevtal**

Der blev orienteret om udviklingen af elevtallet med afsæt i de nuværende prognoser

**1.b Bygninger, herunder anlægssag**

Synscener Refsnæs bygningsmasse skal reduceres, så den matcher de aktiviteter, Synscentret har i dag og forventer at have fremover. På den baggrund samarbejder Synscenter Refsnæs med Region Sjælland om frasalg af de bygninger, der ligger i yderkanterne af Refsnæs. Det er Fjordhøj, Strandbo, området omkring Vest inkl. Vest.

Regionsrådet har godkendt en anlægssag, der omfatter en ombygning af den gamle skolebygning (bygning 8 på Synscenter Refsnæs matrikelkort) og bygning 7, hvor beboerne fra Efterskolen og boområde 1 fra 15.8.2015 skal flytte ind. Dette vil understøtte Synscenter Refsnæs ønske om at udvikle ungemiljøet. Selve bygningen bliver indrettet med Efterskole på første sal og boområde 1 i stueplan med køkken og fællesrum i bygning 7. Bygningerne vil være forbundet af en lukket gang.

Der er nedsat tværfaglige arbejdsgrupper, hvor ledere og medarbejdere fra Refsnæs deltager. Der afholdes arbejdsmøder med synsfaglige medarbejdere og unge fra Toppen, Vest og Efterskolen for at sikre synsfaglig indretning samt brugerindflydelse. Beboere fra Bo1 og Efterskolen bliver ligeledes inddraget vedr. bygningerne og indretningen af afdelingerne.

En af forældrene udtrykker bekymring omkring at centrerer eleverne og sælge de bygninger fra, der er i udkanten af Refsnæs. En anden forældre synes samtidig, at der er en social gevinst ved at samle eleverne.

Flere forældre spørger ind til om der på Refsnæs kunne skabes nogle mere blivende botilbud med små lejligheder, der tager hensyn til de særlige behov de synshandicappede har.

Punktet omkring anlægssagen vil være fast punkt på dagsordenen i skolebestyrelsen, når der afholdes møder.

Den resterende gruppe af forældre vil blive orienteret i form af forældrebreve.

1. **Markedsføring**

**2.a Indsatser**

Synscenter Refsnæs prioriterer i den kommende tid at målrette markedsføringsindsatser til Efterskole og STU. Der er bl.a. udarbejdet produktark på praktikforløb uden beregning, åbent hus arrangementer ligesom Synscenter Refsnæs i samarbejde med brugerorganisationerne, bl.a. LFBS, synliggør Synscentrets tilbud i form af oplæg, deltagelse i debatmøder, artikler i medlemsblad mm.

1. **Forløbsbeskrivelser for børn og unge med alvorlig synsnedsættelse**

Synscenter Refsnæs samarbejder med Socialstyrelsen om udarbejdelse af forløbsbeskrivelser for børn og unge med alvorlig synsnedsættelse. Der orienteres om denne indsats.

Synscenter Refsnæs deltager i den af Socialstyrelsen nedsatte arbejdsgruppe vedr. udarbejdelse af en forløbsbeskrivelse for børn og unge med alvorlige synsnedsættelser i alderen 0-17 år. Arbejdsgruppen bidrager med fagligt input til de indsatser, der kendetegner et hensigtsmæssigt forløb for et barn/ung med synsnedsættelse. Forløbsbeskrivelsen er målrettet PPR og kommunale sagsbehandlere og har karakter af at være vejledende.

Forløbsbeskrivelserne forventes udarbejdet ultimo december 2016.

**4. Evt.**

Afrapporteringen af den centrale udmelding på synsområdet forventes afsluttet, så den kan drøftes på næste fællesmøde, som er planlagt til at være d. 20.4.2016.

Venlig hilsen

Susanne Johansen, områdeleder bo-området

Berit Houmølle, områdeleder skole og specialrådgivning